stanford-oval/wikipedia huggingface dataset:
อาหารสิงคโปร์
อาหารหลักและของว่าง > อาหารอินเดีย

เช่นเดียวกับอาหารสิงคโปร์ประเภทอื่น อาหารสิงคโปร์แบบอินเดียได้รับอิทธิพลจากกลุ่มวัฒนธรรมหลายกลุ่ม อาหารจากอินเดียเหนือและอินเดียใต้สามารถพบได้ทั้งสองแบบในสิงคโปร์
อาจาร์ เป็นผักดองและผลไม้ดองที่พบในอาหารมาเลเซียและอาหารเปอรานากัน
อัปปัม เป็นแพนเค้กทำจากข้าวหมัก
ไก่เนย เป็นอาหารประเภทไก่ มีน้ำราด ทำจากเครื่องเทศ โยเกิร์ต เนย และมะเขือเทศ
แกงกะหรี่ เป็นแกงผักแบบอินเดียหรือใส่เนื้อสัตว์ มีรูปแบบของชาวมลายูและชาวจีนด้วย
มามักโรยัก เป็นอาหารที่ประกอบด้วยผักและผลไม้หลายชนิด เต้าหู้ อาหารทะเลทอด ถั่วลิสงบด ซอสพริกรสเผ็ดและหวาน มีรูปแบบพื้นบ้านของชาวจีน มาเลเซีย และอินโดนีเซียด้วย
มะตะบะ เป็นอาหารที่มาจากตะวันออกกลาง เป็นอาหารของมุสลิมอินเดีย ประกอบด้วยแผ่นโรตีใส่ไส้เนื้อสัตว์ทอดรสเผ็ด หัวหอม และไข่ กินกับแกง
มูรูกู เป็นแครกเกอร์ชนิดหนึ่ง
นาน เป็นขนมปังแบน อบในเตาทันดูร์
นาซิบิรยานี เป็นข้าวปรุงหรือหุงใส่แกงแกะ ไก่ ผัก หรือปลา กินกับข้าวบาสมาติ
ปาบปาดัม หรือแปบปอมหรือปาปาด เป็นอาหารอินเดียใต้ชนิดหนึ่ง
ปูตูมายัม เป็นอาหารที่มีต้นกำเนิดมาจากศรีลังกา เป็นเค้กแบน กินกับน้ำตาลมะพร้าว
โรตีปราตา เป็นรูปแบบที่พัฒนามาจากปาราทาของปากีสถานและอินเดีย เป็นอาหารเช้าที่มีชื่อเสียง กินกับน้ำตาลและแกง และรูปแบบสมัยใหม่ที่ใส่ไส้ไข่ เนยแข็ง ช็อกโกแลต มะสะล่า ทุเรียน ไอศกรีม ส่วนมากกรอบด้านนอกและนุ่มด้านใน
ซุบกัมบิง เป็นอาหารมามักหรืออาหารของชาวทมิฬมุสลิมแบบดั้งเดิม เป็นซุปแกะรสเผ็ด
ซุบตูลัง เป็นอาหารมามักแบบดั้งเดิม ทำจากกระดูกแพะและเนื้อวัว น้ำซุปเป็นซอสรสเผ็ด
ทันดูรี เป็นเนื้อสัตว์ปรุง ปกติเป็นไก่ ใช้ส่วนผสมของเครื่องเทศและโยเกิร์ต อบในเตาดินเหนียว
โดซา เป็นแพนเค้กข้าวและถั่วเลนทิล กินกับมันฝรั่งรสเผ็ด และซัมบาร์หลายชนิด
วาได เป็นอาหารว่างแบบทอด รสเผ็ด ทำจากดาล เลนทิล หรือมันฝรั่ง
อาหารหลักและของว่าง > อาหารข้ามวัฒนธรรม

มีอาหารในกลุ่มนี้หลายชนิดที่เป็นอาหารลูกผสมหรืออาหารหลายวัฒนธรรม
อายัมบัวะห์เกอลวก เป็นอาหารเปอรานากัน เป็นซุปไก่ใส่เครื่องเทศและถั่วดำ
แกงหัวปลา เป็นอาหารของชาวมาลายาลี (เป็นกลุ่มชาติพันธุ์ของชาวอินเดียที่มาจากเกราลา) ที่ได้รับอิทธิพลจากชาวจีนและชาวมลายู ที่นำหัวปลามาต้มในน้ำแกง ใส่กะทิ น้ำมะขามเปียก ใส่ผัก กินกับข้าวหรือขนมปัง
การี เลอมัก อายัม เป็นแกงไก่แบบเปอรานากัน ใส่กะทิ
การี เดอบัล เป็นแกงแบบยูเรเซียของสิงคโปร์ที่ได้รับอิทธิพลจากโปรตุเกสและเปอรานากัน ใส่ไก่ กะหล่ำปลี ไส้กรอก และเบคอน
กุเอะห์ เปียที เป็นทาร์ตที่บางและกรอบ ไส้เป็นส่วนผสมรสหวานและเผ็ดของผักหั่นบางและกุ้ง เป็นอาหารเปอรานากันที่เป็นที่นิยม
หลักซาเป็นเส้นหมี่หนาทำจากข้าวหรือบีหุน กินกับน้ำซุปที่เป็นน้ำแกงใส่กะทิ ใส่กุ้ง ไข่ บางครั้งเติมไก่ ถั่วงอก ลูกชิ้น โดยต้นกำเนิดเป็นอาหารเปอรานากัน และมีรูปแบบเฉพาะของสิงคโปร์ที่เรียกกาตงหลักซา บางชนิดมีการตัดหมี่เป็นท่อนสั้น ๆ
หมี่โกเร็ง หมี่ไข่สีเหลือง ผัดกับเนยกี ซอสมะเขือเทศ พริก ไข่ ผัก และเนื้อสัตว์หลายชนิด อาจใส่อาหารทะเลได้
กุ้งธัญพืช นำกุ้งมาผัดดับธัญพืชรสหวาน
ซัมบัล กังกง เป็นผักบุ้งผัดกับซัมบัล
สะเต๊ะบีหุน เป็นเส้นบีหุน กินกับซอสถั่วลิสงรสเผ็ด
อาหารตะวันตกแบบสิงคโปร์ อาหารยุโรปที่ได้รับอิทธิพลจากอาหารจีน โดยจะมีรูปแบบของอาหารมลายู อาหารจีนไหหลำ ที่ปรุงในสิงคโปร์ และผสมกับอาหารตะวันตก เกิดขึ้นในยุคที่เป็นอาณานิคมของอังกฤษ ทำให้เกิดอาหาร เช่น สตูหมูในซอสมะเขือเทศกินกับถั่วเขียว ข้าวราดแกงไหหลำและเนื้อไก่ ไก่อบกินกับขนมปัง
เตาฮูโกเร็ง เต้าหู้ผัดรสหวาน
ตูตูกูเอะห์ เป็นขนมทำจากแป้งข้าวเจ้านึ่ง มีไส้มะพร้าวขูดและถั่วลิสง รสหวาน
อาหารหลักและของว่าง > อาหารทะเล

อาหารสิงคโปร์ใช้อาหารทะเลหลายชนิดทั้งปลา หมึก ปู กุ้งมังกร หอย และหอยนางรม อาหารทะเลยอดนิยมได้แก่
ซัมบัลสติงเกรย์ หรือฮังฮีร์ (อักษรจีนตัวย่อ: 魟鱼; อักษรจีนตัวเต็ม: 魟魚; พินอิน: gōng yú) เนื้อสัตว์ผสมกับซัมบัล ห่อและเสิร์ฟในใบตอง บางครั้งเรียกอีกัน บาการ์ในภาษามลายู เป็นอาหารทั่วไปในมาเลเซียแต่เป็นอาหารแปลกในสิงคโปร์
ปูผัดพริกไทยดำ เป็นการผัดปูเปลือกแข็งกับซอสพริกไทยดำ
ปูผัดพริก เป็นปูเปลือกแข็งผัดกับซอสข้นทำจากมะเขือเทศและพริก
ออมเลตหอยนางรม ออมเล็ตใส่หอยนางรมผสมกับแป้งและผัดให้สุก ใส่ผักชี
ผลไม้

ผลไม้เขตร้อนหลายชนิดพบได้ตลอดปี ส่วนใหญ่นำเข้าจากประเทศเพื่อนบ้าน ที่รู้จักกันดี ได้แก่ ทุเรียน มังคุด ขนุน ลิ้นจี่ เงาะ และสับปะรด ผลไม้เหล่านี้ ใช้เป็นส่วนผสมของอาหารได้ เช่น ขนมใส่น้ำแข็ง หมูเปรี้ยวหวาน และสลัด เช่น โรยัก
ขนมหวาน

ขนมหวานในสิงคโปร์มีประวัติความเป็นมาที่หลากหลาย ตัวอย่าง ได้แก่
เยลลี่อัลมอนด์ เป็นเยลลี่นิ่มทำจากอัลมอนด์
เต้าหู้บาร์เลย์ มักใส่แป๊ะก๊วย หรือเห็ดหิมะ
พุดดิ้งมะม่วง
ซุปถั่วแดง
ซุปถั่วเขียว
โอร์นี เป็นขนมแบบแต้จิ๋วที่ประกอบด้วยกล้วยบด ชิ้นมะพร้าว แป๊ะก๊วย เป็นอาหารยอดนิยมในภัตตาคารจีน
เค้กชิฟฟ่อนใบเตย เป็นเนื้อเบาใส่ใบเตย มีสีเขียว
สาคูแตงไทย แตงไทยหั่นเป็นชิ้นหรือตักเป็นลูก กินกับกะทิและสาคู
สาคูแคนตาลูบ แคนตาลูบหั่นเป็นชิ้นหรือตักเป็นก้อนกลม กินกับกะทิและสาคู
บุรบุรชาชา กลอยหรือมันเทศ หั่นเป็นชิ้น กินกับสาคูและกะทิ มีทั้งแบบร้อนและแบบเย็น
เซ็นดอล เป็นขนมที่ทำจากกะทิ ใส่น้ำตาลมะพร้าว ตัวเซ็นดอลทำจากแป้งใส่ใบเตย น้ำแข็งไส และใส่เครื่องปรุงอื่นเพิ่มเติม เช่น ถั่วแดง
เชงตึง ซุปใสใส่ลำไย ข้าวบาร์เลย์ วุ้นหั่น เม็ดบัว น้ำเชื่อม กินทั้งร้อนและเย็น คล้ายกับอาหารเวียดนามที่เรียกชิงโบเลือง
ไอซ์กาจัง เป็นน้ำแข็งไส กินกับเยลลี่ ข้าวโพด ถั่วแดง ลูกจาก ราดด้วยน้ำเชื่อมใส่สี ซึ่งประกอบด้วยน่ำตาลมะพร้าว น้ำกุหลาบ และนมระเหย
กุยห์หรือกูเอะห์ เป็นขนมชิ้นเล็ก มีกะทิเป็นส่วนผสมหลัก มีหลายรูปแบบ มักมีผลไม้ เช่น ทุเรียน กล้วย ใบเตย มีลักษณะใกล้เคียงกับขนมในมาเลเซีย อินโดนีเซีย และอาหารเปอรานากัน ตัวอย่างเช่น กูเอะห์ลาปิส เป็นขนมที่มีหลายชั้น ใช้ไข่ขาวปริมาณมาก ลาปิสซากู เป็นขนมที่มีหลายสี รสหวาน ใส่กะทิ
ทาร์ตสับปะรด ทาร์ตใส่ไส้สับปะรดกวน
ปูลุต อีตัม เป็นขนมที่ทำจากข้าวเหนียวดำ กินกับกะทิ
เรด รูบี หรือทับทิมกรอบ เป็นขนมไทยที่ทำจากชิ้นแห้วผสมกับแป้งมันและสีแดง กินกับน้ำแข็งไส น้ำหวานสีแดง และนมระเหย
เค้กซูกี เป็นเค้กนิ่ม ทำจากแป้งสาลีชนิดพิเศษที่ใช้ทำพาสตา ใส่ไข่แดงจำนวนมาก พบในอาหารยูเรเชีย อาหารมลายู และอาหารจีน
ซากูกูลาเมอลากา พุดดิ้งสาคูกินกับกะทิและน้ำเชื่อมจากน้ำตาลปี๊บ
เตาซาน ถั่วเขียวในเยลลี่ กินแบบร้อน
ตังยวน ขนมทรงกลมทำจากข้าวเหนียว กินกับน้ำซุป บางครั้งใส่ไส้งาดำ ถั่วแดง หรือถั่วลิสง
เต้าฮวย เต้าหู้แบบอ่อน กินกับน้ำเชื่อม
เครื่องดื่ม

เครื่องดื่มที่เป็นที่นิยมในสิงคโปร์ ได้แก่
เฉาก๊วย (ภาษาจีน: 仙草水; pinyin: xiān cǎo shuǐ) เป็นเครื่องดื่มรสหวาน ใส่เฉาก๊วย
บาร์เลย์มะนาว (ภาษาจีน: 柠檬薏米水; pinyin: níng méng yì mǐ shuǐ)
น้ำแห้ว (ภาษาจีน: 马蹄水; pinyin: mǎ tí shuǐ)
น้ำเต้าหู้ (ภาษาจีน: 豆奶/豆花水; pinyin: dòu nǎi/dòu huā shuǐ)
ชาเก๊กฮวย (ภาษาจีน: 菊花茶; pinyin: jú huā chá)
บันดุง เป็นน้ำเชื่อมกุหลาบ ใส่นมระเหย
ชาฟอง แบบดั้งเดิมจะใส่ลูกโบบาทำจากมันสำปะหลังผสมกับคาราจีแนนลงในชาดำใส่นมแล้วเขย่า
น้ำอ้อยแบบคั้นสด
ชาขิงผสมกับนมระเหย
เบียร์ไทเกอร์
อาหารสิงคโปร์ที่แปลกในสิงคโปร์

หมี่สิงคโปร์ (ภาษาจีน: 星州炒米粉; พินอิน: xīng zhōu chǎo mí fěn) เป็นเส้นบีหุนผัด ปรุงรสด้วยผงกะหรี่  ไม่พบในสิงคโปร์โดยทั่วไป เป็นที่นิยมในหมู่ชาวจีนที่มาจากตะวันตกและฮ่องกง
สิงคโปร์สลิง เป็นคอกเทลที่พัฒนาขึ้นในแรฟเฟิลโฮเต็ลในสิงคโปร์ ไม่พบทั่วไปในสิงคโปร์ แต่จะพบเฉพาะในแรฟเฟิลโฮเต็ล
ก๋วยเตี๋ยวผัดสิงคโปร์ (อักษรจีนตัวย่อ: 星州炒粿条; อักษรจีนตัวเต็ม: 星州炒粿條; พินอิน: xīng zhōu chǎo guǒ tiáo) เป็นเส้นก๋วยเตี๋ยวแบบแบน ผัดกับซีอิ๊วดำ พบในร้านอาหารจีนในแคนาดา และสหรัฐ ไม่พบในสิงคโปร์ อาหารที่พบในสิงคโปร์และมีลักษณะใกล้เคียงกันคือชาร์ก๋วยเตี๋ยว
แหล่งข้อมูลอื่น

MUIS halal certified eating establishments เก็บถาวร 2015-10-10 ที่ เวย์แบ็กแมชชีน
Singapore Foodie Forums เก็บถาวร 2021-03-02 ที่ เวย์แบ็กแมชชีน
| ด ค กอาหารของแต่ละประเทศในทวีปเอเชีย |
| --- | --- |
กัมพูชา  ·  เกาหลี  ·  คาซัคสถาน  ·  คีร์กีซสถาน  ·  จีน (ฮ่องกง  ·  มาเก๊า  ·  ไต้หวัน  ·  ทิเบต)  ·  ญี่ปุ่น  ·  ติมอร์-เลสเต  ·  เติร์กเมนิสถาน  ·  ทาจิกิสถาน  ·  ไทย  ·  เนปาล  ·  บรูไน  ·  บังกลาเทศ  ·  ปากีสถาน  ·  พม่า  ·  ฟิลิปปินส์  ·  ภูฏาน  ·  มองโกเลีย  ·  มัลดีฟส์  ·  มาเลเซีย  ·  ลาว (ม้ง)  ·  เวียดนาม  ·  ศรีลังกา  ·  สิงคโปร์  ·  อัฟกานิสถาน  ·  อินเดีย  ·  อินโดนีเซีย  ·  อุซเบกิสถาน  ·  กาตาร์  ·  คูเวต  ·  จอร์เจีย  ·  จอร์แดน  ·  ซาอุดีอาระเบีย  ·  ซีเรีย  ·  ไซปรัส  ·  ตุรกี  ·  บาห์เรน  ·  เยเมน  ·  เลบานอน  ·  สหรัฐอาหรับเอมิเรตส์  ·  อาเซอร์ไบจาน  ·  อาร์เมเนีย  ·  อิรัก (เคอร์ดิสถาน)  ·  อิสราเอล  ·  อิหร่าน  ·  โอมาน  ·  ปาเลสไตน์
บักกุ๊ดเต๋
ซุปปลาบีหุน
ข้าวมันไก่สิงคโปร์
หมี่ฮกเกี้ยน
ขนมปังสังขยาหรือกายาโทสต์
หมี่โซโต
นาซิโกเร็ง (ข้าวผัด)
หมี่เรอบุต
โรยักแบบอินเดีย
ข้าวกับ ปาปาดัมบนใบตอง
กาตงหลักซาและ โอตะก์-โอตะก์
ปูผัดพริก
ทุเรียนในสิงคโปร์
ตังยวน
เซ็นดอล
กาแฟแบบพื้นเมืองที่เรียกโกปีโอ
สิงคโปร์สลิง
หมี่สิงคโปร์
เชอร์รี มาร์เทล

| Sherri Martel |
| --- | --- |

ชื่อเกิด: Sherry Lynn Russell
เกิด: 8 กุมภาพันธ์ ค.ศ. 1958(1958-02-08) Birmingham, Alabama, U.S.
เสียชีวิต: 15 มิถุนายน ค.ศ. 2007(2007-06-15) (49 ปี) McCalla, Alabama, U.S.
สาเหตุ การเสียชีวิต: Drug overdose
บุตร: 1
ประวัติมวยปล้ำอาชีพ
ชื่อบนสังเวียน: Peggy Sue Queen Sherri Scary Sherri Sensational Sherri Sensuous Sherri Sherri Martel Sherri Martine Sister Sherri
ส่วนสูง: 5 ฟุต 7 นิ้ว (170 เซนติเมตร)
น้ำหนัก: 132–138 ปอนด์ (60–63 กิโลกรัม)
มาจาก: New Orleans, Louisiana
ฝึกหัดโดย: Donna Christanello The Fabulous Moolah
เปิดตัว: 1980
รีไทร์: 2006
เชอร์รี สครัลล์ (Sherry Schrull ชื่อเกิด Russell; 8 กุมภาพันธ์ ค.ศ. 1958 - 15 มิถุนายน ค.ศ. 2007) เป็นนักมวยปล้ำอาชีพและผู้จัดการชาวอเมริกัน ซึ่งเป็นที่รู้จักในชื่อบนสังเวียนของเธอ เชอร์รี มาร์เทล (Sherri Martel) และ เซนเซชันแนล เชอร์รี (Sensational Sherri)
เธอเริ่มอาชีพมวยปล้ำอาชีพใน Mid South หลังจากฝึกฝนในโคลัมเบีย เซาท์แคโรไลนา เธอเข้าร่วม American Wrestling Association (AWA) ในช่วงกลางทศวรรษ 1980 และคว้าแชมป์ AWA World Women's Championship สามครั้ง ในช่วงปลายทศวรรษ 1980 เธอได้เข้าร่วม World Wrestling Federation (WWF) ซึ่งเธอได้แชมป์ WWF Women's Championship นอกจากนี้ใน WWF เธอยังคงทำหน้าที่เป็นผู้จัดการของนักมวยปล้ำเช่น Randy Savage, Ted DiBiase และ Shawn Michaels เธอปรากฏตัวใน Extreme Championship Wrestling (ECW) และ World Championship Wrestling (WCW) ในปี 1990 ในช่วงหลังได้ทำหน้าที่เป็นผู้จัดการของแท็กทีม Harlem Heat หลังจากออกจาก WCW เธอได้ปรากฏตัวที่เกี่ยวข้องกับมวยปล้ำสองสามครั้งจนกระทั่งเสียชีวิตในปี 2007 นอกจากนี้เธอยังปรากฏตัวใน Total Nonstop Action Wrestling ในเดือนกันยายน 2006 ในตำแหน่งผู้จัดการของ Bobby Roode ซึ่งจบลงด้วยการปรากฏตัวมวยปล้ำทางโทรทัศน์ครั้งสุดท้ายของเธอ ชื่อสังเวียนของเธอ "เซนเซชันแนล เชอร์รี" ถูกใช้เป็นชื่อตอนในซีซันที่ห้าของซีรีส์สารคดีของ Viceland เรื่อง Dark Side of the Ring ออกอากาศเมื่อวันที่ 23 เมษายน 2024
ชีวิตวัยเยาว์

เชอร์รี ลินน์ รัสเซล เกิดเมื่อวันที่ 8 กุมภาพันธ์ 1958 ในเมืองเบอร์มิงแฮม รัฐแอละแบมา และเติบโตมากับการเล่นบาสเก็ตบอลและมีส่วนร่วมในการกรีฑา
ชีวิตส่วนตัว

ภายในปี 2003 เธออาศัยอยู่ในเทนเนสซีกับสามีของเธอ Robert Schrull ซึ่งเธอช่วยเขาปรับปรุงบ้าน เธอแต่งงานและหย่าร้างอย่างน้อยสองครั้งในช่วงชีวิตของเธอ เธอมีลูกชายหนึ่งคน
การเสียชีวิต

เมื่อวันที่ 15 มิถุนายน 2007 เธอเสียชีวิตที่บ้านแม่ของเธอในเมืองแมคคัลลา รัฐแอละแบมา ใกล้เบอร์มิงแฮม ด้วยวัย 49 ปี เมื่อวันที่ 11 กันยายน 2007 เจ้าหน้าที่สืบสวนคดีฆาตกรรมในทัสคาลูซา รัฐแอละแบมา ได้เปิดเผยรายงานทางพิษวิทยาที่ระบุว่าเธอเสียชีวิตจากการใช้ยาเกินขนาดโดยมียาหลายชนิดในระบบของเธอ รวมถึงออกซีโคโดนในปริมาณมากด้วย เธอถูกเผาหลังจากการตายของเธอ
ผลงานแชมป์และรางวัล

American Wrestling Association
AWA World Women's Championship (3 times)
AWA Superstars of Wrestling
AWA World Women's Championship (1 time)
Cauliflower Alley Club
Other honoree (1994)
International Wrestling Association
IWA Women's Championship (1 time)
Memphis Wrestling Hall of Fame
Class of 2022
Professional Wrestling Hall of Fame
Class of 2014
Southern States Wrestling
Kingsport Wrestling Hall of Fame (Class of 2003)
Women Superstars Uncensored
WSU Hall of Fame (Class of 2009)
Women's Wrestling Hall of Fame
Class of 2024
World Wrestling Federation
WWF Women's Championship (1 time)
WWE Hall of Fame (Class of 2006)
Wrestling Observer Newsletter
Manager of the Year (1991)
แหล่งข้อมูลอื่น

เชอร์รี มาร์เทล ที่อินเทอร์เน็ตมูวีเดตาเบส
เชอร์รี มาร์เทล ที่ WWE.com
Sherri Martel ที่ไฟน์อะเกรฟ
แกล้งดิน

โครงการแกล้งดิน เป็นแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เกี่ยวกับการแก้ปัญหาดินเปรี้ยว หรือดินเป็นกรด โดยมีการขังน้ำไว้ในพื้นที่ จนกระทั่งเกิดปฏิกิริยาเคมีทำให้ดินเปรี้ยวจัด จนถึงที่สุด แล้วจึงระบายน้ำออกและปรับสภาพฟื้นฟูดินด้วยปูนขาว จนกระทั่งดินมีสภาพดีพอที่จะใช้ในการเพาะปลูกได้
ลักษณะดินที่พบ

หลังจากที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จฯ เยี่ยมราษฎรในเขตจังหวัดนราธิวาส เมื่อปี พ.ศ. 2524 ทรงพบว่า ดินในพื้นที่พรุที่มีการชักน้ำออก เพื่อจะนำที่ดินมาใช้ทำการเกษตรนั้น แปรสภาพเป็นดินเปรี้ยวจัด ทำให้เพาะปลูกไม่ได้ผล จึงมีพระราชดำริให้ส่วนราชการต่าง ๆ พิจารณาหาแนวทางในการปรับปรุงพื้นที่พรุที่มีน้ำแช่ขังตลอดปีให้เกิด ประโยชน์ในทางการเกษตรมากที่สุด และให้คำนึงถึงผลกระทบต่อระบบนิเวศน์ด้วย การแปรสภาพเป็นดินเปรี้ยวจัด เนื่องจากดินมีลักษณะเป็นเศษอินทรียวัตถุ หรือซากพืชปนเน่าเปื่อยอยู่ข้างบน และมีระดับความลึก 1 - 2 เมตร เป็นดินเลนสีเทาปนน้ำเงิน ซึ่งมีสารประกอบกำมะถัน ที่เรียกว่า สารประกอบไพไรท์ (Pyrite: FeS2) อยู่มาก ดังนั้น เมื่อดินแห้ง สารไพไรท์จะทำปฏิกิริยากับอากาศ ปลดปล่อยกรดกำมะถันออกมา ทำให้ดินแปรสภาพเป็นดินกรดจัดหรือเปรี้ยวจัด ศูนย์ศึกษาการพัฒนาพิกุลทองอันเนื่องมาจากพระราชดำริ จึงได้ดำเนินการสนองพระราชดำริโครงการ " แกล้งดิน " เพื่อศึกษาการเปลี่ยนแปลงความเป็นกรดของดิน เริ่มจากวิธีการ " แกล้งดินให้เปรี้ยว " คือทำให้ดินแห้งและเปียกสลับกันไป เพื่อเร่งปฏิกิริยาทางเคมีของดิน ซึ่งจะไปกระตุ้นให้สารไพไรท์ทำปฏิกิริยากับออกซิเจนในอากาศ ปลดปล่อยกรดกำมะถันออกมา ทำให้ดินเป็นกรดจัดจนถึงขั้น " แกล้งดินให้เปรี้ยวสุดขีด " จนกระทั่งถึงจุดที่พืชไม่สามารถเจริญงอกงามได้ จากนั้นจึงหาวิธีการปรับปรุงดินดังกล่าวให้สามารถปลูกพืชได้ วิธีการแก้ไขปัญหาดินเปรี้ยวจัดตามแนวพระราชดำริ คือควบคุมระดับน้ำใต้ดิน เพื่อป้องกันการเกิดกรดกำมะถัน จึงต้องควบคุมน้ำใต้ดินให้อยู่เหนือชั้นดินเลนที่มีสารไพไรท์อยู่ เพื่อมิให้สารไพไรท์ทำปฏิกิริยากับออกซิเจนหรือถูกออกซิไดซ์
วิธีการแก้ไข

1. ควบคุมระดับน้ำใต้ดิน เพื่อป้องกันการเกิดกรดกำมะถัน จึงต้องควบคุมน้ำใต้ดินให้อยู่เหนือชั้นดินเลนที่มีสารไพไรท์อยู่ เพื่อมิให้สารไพไรท์ทำปฏิกิริยากับออกซิเจนหรือถูกออกซิไดซ์
2.การปรับปรุงดิน มี 3 วิธีการ ตามสภาพของดินและความเหมาะสม คือ
ใช้น้ำชำระล้างความเป็นกรด เมื่อล้างดินเปรี้ยวให้คลายลงแล้วดินจะมีค่า pH เพิ่มขึ้นอีกทั้งสารละลายเหล็กและอลูมินั่มที่เป็นพิษเจือจางลงจนทำให้พืชสามารถเจริญเติบโตได้ดี โดยเฉพาะถ้าหากใช้ปุ๋ยไนโตรเจนและฟอสเฟตก็สามารถให้ผลผลิตได้ การใช้ปูนผสมคลุกเคล้ากับหน้าดิน เช่น ปูนมาร์ล ปูนฝุ่นซึ่งปริมาณของปูนที่ใช้ขึ้นอยู่กับความรุนแรงของความเป็นกรดของดิน การใช้ปูนควบคู่ไปกับการใช้น้ำชะล้างและควบคุมระดับน้ำใต้ดิน เป็นวิธีการที่สมบูรณ์ที่สุดและใช้ได้ผลมากในพื้นที่ซึ่งดินเป็นกรดจัดรุนแรง และถูกปล่อยทิ้งเป็นเวลานาน
3. การปรับสภาพพื้นที่ มีอยู่ 2 วิธี คือ
การปรับระดับผิวหน้าดิน ด้วยวิธีการ คือ ปรับระดับผิวหน้าดินให้มีความลาดเอียง เพื่อให้น้ำไหลไปสู่คลองระบายน้ำ ตกแต่งแปลงนาและคันนาใหม่ เพื่อให้เก็บกักน้ำและระบายน้ำออกไปได้
การยกร่องปลูกพืช สำหรับพืชไร่ พืชผัก ไม้ผล หรือไม้ยืนต้นที่ให้ผลตอบแทนสูง ถ้าให้ได้ผลต้องมีแหล่งน้ำชลประทานเพื่อขังและถ่ายเทน้ำได้เมื่อน้ำในร่องเป็นกรดจัด การยกร่องปลูกพืชยืนต้นหรือไม้ผล ต้องคำนึงถึงการเกิดน้ำท่วมในพื้นที่นั้น หากมีโอกาสเสี่ยงสูงก็ไม่ควรทำ หรืออาจยกร่องแบบเตี้ย ๆ พืชที่ปลูกเปลี่ยนเป็นพืชล้มลุกหรือพืชผัก และควรปลูกเป็นพืชหมุนเวียนกับข้าวได้
วิธีการปรับปรุงดินเปรี้ยวจัดเพื่อการเกษตร

เพื่อใช้ปลูกข้าว เขตชลประทาน - ดินที่มีค่า pH น้อยกว่า 4.0 ใช้ปูนอัตรา 1.5 ตัน/ไร่ - ดินที่มีค่า pH ระหว่าง 4.0-4.5 ใช้ในอัตรา 1 ตัน/ไร่ เขตเกษตรน้ำฝน - ดินที่มีค่า pH น้อยกว่า 4.0 ใช้ปูนในอัตรา 2.5 ตัน/ไร่ - ดินที่มีค่า pH ระหว่าง 4.0-4.5 ใช้ปูนอัตรา 1.5 ตัน/ไร่ ขั้นตอนการปรับปรุงดินเปรี้ยว  หลังจากหว่านปูนให้ทำการไถแปร และปล่อยน้ำให้แช่ขังในนาประมาณ 10 วัน จากนั้นระบายน้ำออกเพื่อชะล้างสารพิษ และขังน้ำใหม่เพื่อรอปักดำ
เพื่อใช้ปลูกพืชล้มลุก การปลูกพืชผักมีวิธีการ คือ ยกร่อง กว้าง 6-7 เมตร คูระบายน้ำกว้าง 1.5 เมตร และลึก 50 ซม. ไถพรวนดินและตากดินทิ้งไว้ 3-5 วัน ทำแปลงย่อยบนสันร่อง ยกแปลงให้สูง 25-30 ซม. กว้าง 1-2 เมตร เพื่อระบายน้ำบนสันร่องและเพื่อป้องกันไม่ให้แปลงย่อยแฉะ เมื่อรดน้ำหรือเมื่อมีฝนตก ใส่หินปูนฝุ่นหรือดินมาร์ล 2-3 ตัน/ไร่ คลุกเคล้าให้เข้ากับดิน ทิ้งไว้ 15 วัน ใส่ปุ๋ยหมักหรือปุ๋ยอินทรีย์ 5 ตัน/ไร่ ก่อนปลูก 1 วัน เพื่อปรับปรุงดิน การปลูกพืชไร่บางชนิด กระทำได้ 2 วิธี คือ แบบยกร่องสวนและแบบปลูกเป็นพืชครั้งที่ 2 หลังจากการทำนา การปลูกพืชไร่แบบยกร่องสวนมีวิธีเตรียมพื้นที่เช่นเดียว กับการปลูกพืชผัก การปลูกพืชไร่หลังฤดูทำนา ซึ่งอยู่ในช่วงปลายฤดูฝน การเตรียมพื้นที่ต้องยกแนวร่องให้สูงกว่าการปลูกบนพื้นที่ดอน 10-20 ซม. เพื่อป้องกันไม่ให้น้ำแช่ขังถ้ามีฝนตกผิดฤดู ถ้าพื้นที่นั้นได้รับการปรับปรุงโดยการใช้ปูนมาแล้ว คาดว่าคงไม่จำเป็นต้องใช้ปูนอีก
เพื่อปลูกไม้ผล สร้างคันดินกั้นน้ำล้อมรอบแปลงเพื่อป้องกันน้ำขัง และติดตั้งเครื่องสูบน้ำเพื่อระบายน้ำออกตามต้องการ ยกร่องปลูกพืชตามวิธีการปรับปรุงพื้นที่ที่มีดินเปรี้ยวจัดเพื่อปลูกไม้ผล น้ำในคูระบายน้ำจะเป็นน้ำเปรี้ยว ต้องระบายออกเมื่อเปรี้ยวจัดและสูบน้ำจืดมาแทน ช่วงเวลาถ่ายน้ำ 3-4 เดือนต่อครั้ง ควบคุมระดับน้ำในคูระบายน้ำ ไม่ให้ต่ำกว่าชั้นดินเลนที่มีสารประกอบไพไรท์ เพื่อป้องกันการเกิดปฏิกิริยาที่จะทำให้ดินมีความเป็นกรดเพิ่มขึ้น ใส่ปูน อาจเป็นปูนขาว ปูนมาร์ล หรือหินปูนฝุ่น โดยหว่านทั่วทั้งร่องที่ปลูกอัตรา 1-2 ตัน/ไร่ กำหนดระยะปลูกตามความเหมาะสมของแต่ละพืช ขุดหลุม กว้าง ยาว และลึก 50-100 ซม. แยกดินชั้นบนและดินชั้นล่าง ทิ้งไว้ 1-2 เดือน เพื่อฆ่าเชื้อโรค เอาส่วนที่เป็นหน้าดินผสมปุ๋ยคอก หรือปุ๋ยหมัก หรือบางส่วนของดินชั้นล่างแล้วกลบลงไปในหลุมให้เต็ม ใส่ปุ๋ยหมัก 1 กก./ต้น โดยผสมคลุกเคล้าให้เข้ากับปูนในอัตรา 15 กก./หลุม ดูแลปราบวัชพืช โรค แมลง และให้น้ำตามปกติ สำหรับการใช้ปุ๋ยบำรุงดินขึ้นกับความต้องการและชนิดของพืชที่จะปลูก
แหล่งข้อมูลอื่น

ทฤษฎี "แกล้งดิน" อันเนื่องมาจากพระราชดำริ เก็บถาวร 2014-09-28 ที่ เวย์แบ็กแมชชีน
ซีเอสอาร์ (รถจักร)

ซีเอสอาร์ เอสดีเอ3 (CSR SDA3) หรือ ซีเอสอาร์ (CSR) เป็นรถจักรดีเซลไฟฟ้าของการรถไฟแห่งประเทศไทย ที่สั่งนำเข้ามาเพื่อใช้ในการทำบวนรถสินค้าโดยเฉพาะ  
สั่งซื้อจาก บริษัท CSR Qishuyan co.,ltd. มณฑลเจียงซู, ประเทศจีน  (ปัจจุบันคือ CRRC Qishuyan co.,ltd.) เมื่อปี พ.ศ. 2558
รถจักร CSR เป็นรถจักรที่มีน้ำหนักกดเพลามากถึง 20 ตัน/เพลา (U20) รุ่นแรกของ การรถไฟแห่งประเทศไทย และ ยังเป็นรถจักรที่สั่งซื้อใหม่ในรอบ 20 ปี
โดยหลังจากการสั่งซื้อ รถจักร จีอีเอ (GEA) ตั้งแต่ปี พ.ศ. 2538 ก็ไม่มีการสั่งซื้อรถจักรเพื่อมาทำขบวนสินค้าอีกเลยจนถึงปี พ.ศ. 2558
รถจักร CSR SDA3 งานหลักคือ การลากจูงขบวนรถสินค้าที่มีน้ำหนักมาก เช่น ข.553/554 ขนเกลือสินเธาว์ ไปยังชุมทางบัวใหญ่ (ปัจจุบัน), รถสินค้า ICD (อดีต) และรถสินค้าระหว่างประเทศไปหนองคาย ข.555/556 ข.557/558 ข.559/560 (บางครั้ง) อีกทั้งยังมีบทบาท ในการช่วยทำรถสินค้าระหว่างทางตอนภูเขาช่วง ชุมทางแก่งคอย - ชุมทางบัวใหญ่ หรือ ตลอดหนองคาย และมีบางโอกาสบ้าง ที่จะมาในเส้นทาง ชุมทางแก่งคอย - ปากช่อง รถจักรคันนี้สามารถลากจูงขบวนรถหนักได้มากถึง 2,500 ตัน ต่อ 1 ขบวน หรือคิดเป็น 1,250 หน่วย ทั้งนี้แล้วรถจักรที่สามารถทำรถสินค้าได้นั้นก็มีหลากหลาย เช่น Alsthom, Hitachi, GEA หรือรุ่นใหม่ล่าสุดคือรถจักร QSY
ขบวนรถประจำของ CSR SDA3 คือ ขบวนรถสินค้าที่ 553/554 วิ่งเส้นทาง มาบตาพุด - ชุมทางแก่งคอย - ชุมทางบัวใหญ่ โดยขาไปจะเป็นเที่ยวตู้คอนเทนเนอร์เปล่าไม่มีบรรทุก และขากลับนั้นจะเป็นเที่ยวบรรทุกเกลือสินเธาว์ จากชุมทางบัวใหญ่ มุ่งหน้าสู่สถานีมาบตาพุด เพื่อทำการขนส่งต่อไป
หมายเลข 5105 และ 5106 ที่ได้ทำการติดตั้งระบบ European Train Control System
รถจักร CSR SDA3 หมายเลข 5105 5117 5118 ณ ชุมทางศรีราชา
รถจักร CSR SDA3 หมายเลข 5118 ณ ชุมทางศรีราชา
แหล่งข้อมูลอื่น

http://pantip.com/topic/33081731
http://www.oknation.net/blog/akom/2015/01/29/entry-1
https://www.facebook.com/story.php?story_fbid=1016483845033153&id=129946050353608
https://www.doc88.com/p-77887263333795.html
https://www.doc88.com/p-7985097847504.html
เซแทร็ป

หัวเฮราเคลียซึ่งคงเป็นรูปของเซแทร็ปชาวจักรวรรดิอะคีเมนิดคนหนึ่งในเอเชียไมเนอร์เมื่อปลายศตวรรษที่ 6 ก่อนคริสต์ศักราช โดยน่าจะเป็นเซแทร็ปในสังกัดพระเจ้าดาไรอัสที่ 1
เซแทร็ป หรือ แซแทร็ป (อังกฤษ: satrap) เป็นตำแหน่งผู้ปกครองมณฑลในสมัยจักรวรรดิมีดซ์ (Medes) และอะคีเมนิด (Achaemenid) รวมถึงจักรวรรดิอื่น ๆ ที่สืบทอดกันมา เช่น แซสซานิด (Sassanid) และเฮลเลนิสต์ (Hellenist) เขตปกครองของเซแทร็ปเรียกว่า เซทระพี (satrapy)
แม้มีสิทธิปกครองตนเองอยู่พอสมควร แต่เซแทร็ปก็ยังมีฐานะเป็นอุปราชของกษัตริย์ คำนี้ภายหลังกลายเป็นมีความหมายถึงทรราชหรือความโอ่อ่าแบบอวดอ้าง และในการใช้งานสมัยใหม่สามารถสื่อถึงเจ้าประเทศราช หรือเจ้าเมืองขึ้น ซึ่งส่วนใหญ่มักแฝงความหมายถึงการทุจริต
ศัพทมูล

ภาษาอังกฤษรับคำว่า "satrap" ผ่านคำว่า "satrapes" ในภาษาละติน ซึ่งมีที่มาจากคำว่า "satrápēs" (σατράπης) ในภาษากรีกโบราณ อันยืมมาจากคำว่า "*xšaθra-pā/ă-" ในภาษาอิหร่านเก่า ในภาษาเปอร์เซียเก่า (ภาษาทางการของจักรวรรดิอะคีเมนิด) มีการบันทึกคำว่า "xšaçapāvan" (𐎧𐏁𐏂𐎱𐎠𐎺𐎠, แปลว่า "ผู้พิทักษ์มณฑล") เอาไว้ ส่วนรูปภาษาเมเดียเขียนใหม่เป็น "*xšaθrapāwan-" คำนี้ยังร่วมเชื้อสายกับคำว่า "kṣatrapal" (क्षेत्रपाल) ในภาษาสันสกฤต
ในภาษาพาร์เทียน (ภาษาของจักรวรรดิพาร์เทีย) และภาษาเปอร์เซียกลาง (ภาษาของจักรวรรดิแซสซานิด) คำนี้ได้รับการบันทึกไว้ในรูป "šahrab" กับ "šasab" ตามลำดับ
คำว่า "xšaθrapāvan" มีคำสืบทอด คือ "shahrbān" (شهربان) ในภาษาเปอร์เซียสมัยใหม่ แต่องค์ประกอบของคำนี้ผ่านการเปลี่ยนแปลงด้านความหมายแล้ว ทำให้ปัจจุบันคำนี้มีความหมายใหม่เป็น "ผู้รักษาเมือง" (shahr [شهر] แปลว่า "เมือง" + bān [بان] หมายถึง "ผู้รักษา")
กพล ทองพลับ

| กพล ทองพลับ |
| --- | --- |
ชื่อเกิด: กพล ทองพลับ
ชื่ออื่น: อั๋น, ป๋อง
เกิด: 4 กันยายน พ.ศ. 2510 (57 ปี) จังหวัดชัยนาท ประเทศไทย
อาชีพ: นักแสดง, นักจัดรายการวิทยุ, ผู้ดำเนินรายการโทรทัศน์
ปีที่แสดง: พ.ศ. 2535 – ปัจจุบัน​
ฐานข้อมูล
IMDb
ThaiFilmDb
กพล ทองพลับ ชื่อเล่น อั๋น​ (ชื่อเล่นในวงการ : ป๋อง)​ เกิดเมื่อวันที่ 4 กันยายน พ.ศ. 2510 ที่ จังหวัดชัยนาท เป็นผู้ดำเนินรายการโทรทัศน์ รายการวิทยุ นักแสดง เป็นที่รู้จักในการดำเนินรายการประเภทผี เรื่องลึกลับ เช่นรายการวิทยุชื่อรายการ เดอะช็อค รายการโทรทัศน์ คนอวดผี และ Shock Station นอกจากนั้นยังดำเนินรายการด้านกีฬาทางช่อง จีเอ็มเอ็ม สปอร์ต
กพลเป็นศิษย์เก่าของโรงเรียนกรุงเทพคริสเตียนวิทยาลัย (รุ่นเดียวกับสหรัถ สังคปรีชา) เคยศึกษาที่คณะบัญชี มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหงแต่ไม่สำเร็จ กพล เริ่มงานแรกโดยการเป็นทีมงานของรุ่นพี่
ด้านชีวิตส่วนตัว กพล สมรสกับ แฟนสาวนอกวงการ ปัจจุบันทั้งคู่มีบุตรด้วยกันสองคน เป็นบุตรชายทั้งคู่ คนแรกชื่อ เป็ดน้ำ ส่วนคนที่สองชื่อ ปลาวาฬ
ผลงาน > พิธีกร > รายการวิทยุ

สปอร์ต รีแล็กซ์ จัดรายการอยู่คลื่น FM 99.00 ตั้งแต่ 23.00 – 24.00 น. จันทร์ – ศุกร์จัดคู่กับคู่ขาเห่าไฟ หรือแจ๊คเล็ก มีฉายาลิงลม–เห่าไฟ
เดอะช็อค จัดรายการอยู่คลื่น FM 101 ตั้งแต่เวลา 00.00 น.– 03.00 น. ทุกวัน
ถามมาจัดไป จัดรายการอยู่ที่คลื่น FM 106 วิทยุครอบครัวข่าว ตั้งแต่เวลา 20.40 – 22.40 น. วันอาทิตย์
ผลงาน > พิธีกร > ปัจจุบัน

คนอวดผี ออกอากาศทางช่อง เวิร์คพอยท์ ทีวี  ทุกวันพุธ เวลา 22.00 – 00.00 น.
เดอะช็อค ออกอากาศทางช่อง ยูทูบ The Shock 13 ทุกวัน ตั้งแต่เวลา 21:45-03.00น
The Scary TV ออกอากาศทางช่อง Very TV True Visions ช่อง 363 วันอังคาร เวลา 22.00 – 23.00 น.
ก็มาดิคร้าบ ออกอากาศทางช่อง เวิร์คพอยท์ ทุกวันอาทิตย์ เวลา 16.00 – 17.00 น.
ผลงาน > พิธีกร > อดีต

มิติลี้ลับ ออกอากาศทางช่อง 7 ทุกวันพุธ เวลา 22.30 – 23.30 น.
ชั่วโมงพิศวง ออกอากาศทางช่อง 7 ทุกวันอังคาร เวลา 22.30 – 23.30 น.
รู้จริงปะ ช็อก ออกอากาศทางช่อง 3 ทุกวันศุกร์ เวลา 23.15 – 00:15 น.
Chang Heart Of Goals ออกอากาศสดทางช่อง True Sport 1 ทุกวันพฤหัสบดี เวลา 22.00 – 23.00 น.
สปอร์ต ลั้นลา ออกอากาศสดทุกวันจันทร์ เวลา 23.00 – 00.00 น. และออกอากาศสดวันอังคารถึงศุกร์ เวลา 22.00 – 23.00 น. ทางช่อง GMMSPORT EXTRA
ถูกใจให้เลยออกอากาศทางช่อง 3 ทุกวันอาทิตย์ เวลา 07.45 น.
สตอเบอรี่ชีสเค้กออกอากาศทางช่อง 3 ทุกวันอาทิตย์ เวลา 09.00 น.
ไอ แอม แฟนบอล ออกอากาศทางช่องไทยรัฐ ทีวี ทุกวันอาทิตย์ เวลา 17.00 – 18.00 น. ออกอากาศทั้งสิ้น 13 เทป
Football Mania ออกอากาศทางช่อง 3, 5, 9 ทุกวันที่มีการแข่งขันฟุตบอลรายการต่างๆภายใต้ลิขสิทธิ์ของ GMM Grammy เวลาก่อนการแข่งขันทุกคู่ 30 นาที
SHOCK STATION ออกอากาศสดทางช่องมิติ 4 ทุกวันพุธ เวลา 19.00 – 20.00 น.
ยำสามกรอบ ออกอากาศสดทางช่องมิติ 4 ทุกวันจันทร์ เวลา 19.00 – 20.00 น.
Behind The Scene ออกอากาศทางช่อง Stadium X CTH วันจันทร์ 20.30 – 21.30 น.
Gang of goal ออกอากาศทางช่อง Stadium X CTH วันศุกร์ 20.30 – 21.30 น.
Friday Review ออกอากาศทางช่อง Stadium1 CTH วันศุกร์ 20.00 – 20.30 น.
นั่งติดผี THE SHOCK ON TV ออกอากาศทางช่องวัน ทุกวันอังคาร เวลา 22.00 – 23.00 น.
เกมจารชน คู่หูอันตราย ออกอากาศทางช่อง เวิร์คพอยท์ ทีวี ทุกวันศุกร์ เวลา 22.00 – 23.00 น.
บ้าบอล ออกอากาศทางช่องวัน ทุกวันศุกร์ เวลา 23.00 – 23.30 น.
JOKER VARIETY วาไรตี้จี้เส้น ออกอากาศทางช่อง 3 ทุกวันจันทร์-พุธ เวลา 13.15 – 13.40 น.
Davinci เกมถอดรหัส ทำหน้าที่เป็นหัวหน้าทีม Steal ออกอากาศทางช่อง 3 ทุกวันจันทร์–ศุกร์ เวลา 17.00 – 17.30 น.
ผลงาน > ผลงานกำกับ

The Letter เขียนเป็นส่งตาย (2006) ภายหลังถูกยกย่องให้เป็นสุดยอดภาพยนตร์ตัวอย่าง หนัง Cult ของเมืองไทย